- Hindi News
- National
- टीपी नगर रेलवे क्रासिंग में ट्रैक पर अटक गए जुलूस के लोग, सामने आ गई मालगाड़ी
टीपी नगर रेलवे क्रासिंग में ट्रैक पर अटक गए जुलूस के लोग, सामने आ गई मालगाड़ी
गुरुवार को ईद मिलादुन्नबी के जुलूस में शामिल लोग रेलवे लाइन का फाटक बंद होने पर बीच में फंस गए। उस समय दो ट्रैक पर मालगाड़ियां आ रही थीं। फाटक के बीच जुलूस के वाहन फंस गए। गेटमैन व लोको पायलट ने तत्परता दिखाई व मालगाड़ी कुछ मीटर के फासले पर रुक गई व अन्यथा एक बड़ा हादसा हो जाता।
ईद मिलादुन्नबी के जश्न पर मुस्लिमों ने बुधवारी बाजार से गुरुवार की सुबह रैली निकाली। रैली में बड़ी संख्या में लोग दुपहिया व चारपहिया वाहनों में सवार थे। घंटाघर, हेलीपेड रोड, मुड़ापार होते हुए रैली टीपी नगर मस्जिद पहुंची। स्वागत के लिए शरबत आदि की व्यवस्था की गई थी। यहां लोगों का जमावड़ा हो गया। प्रत्यक्षदर्शियों के अनुसार इस बीच रेलवे फाटक बंद करने का सायरन बजा। रैली में शामिल वाहन पावर हाउस रोड होकर पुरानी बस्ती जाने के लिए आगे बढ़े। इसी बीच फाटक बंद हो गया। दोनों फाटक के बीच तीन रेल लाइन गुजरती है। जिसमें से दो पर स्टेशन, मानिकपुर साइडिंग की ओर से मालगाड़ी आ रही थी। जिसे बालको व सीएसईबी ईस्ट पावर प्लांट जाना था। दोनों मालगाड़ियां शारदा विहार की ओर से फाटक की ओर आ रही थी।
इधर फाटक के बीच रैली के वाहन अटक गए। जिसमें बच्चे भी बैठे हुए थे। यह देखकर उनके बीच अफरा तफरी सी मच गई। फाटक पर सीएसईबी लाइन का गेटमैन नरोत्तम दास व बालको लाइन का गेटमैन कुमार वस्त्रकार तैनात थे। ये मालगाड़ी को करीब देखकर रेल ट्रेक पर तेजी से लाल झंडी लहराते हुए गए। दोनों मालगाड़ी के लोको पायलट ने भी स्पीड कम की व क्रासिंग से कुछ दूर पर ही मालगाड़ी रोक दी। तब सबने राहत की सांस ली।
इधर क्रासिंग के ठीक सामने पुलिस सहायता केन्द्र व ट्रैफिक पुलिस पाइंट भी है। जिसके जवान भी दौड़े आए। बाद में किसी तरह से दुपहिया वाहनों को क्रासिंग गेट का पोल ऊंचा कर बाहर किया गया। बीच में फंसी स्कार्पियो को दूसरी रेल लाइन की ओर हटाया गया।
सूचना मिलते ही मौके पर पहुंचते तक एक के बाद एक मालगाड़ी निकाली जा रही थी। हालांकि समाज के लोगों ने भी मालगाड़ी को देखकर एक तरफ करने के लिए जुट गए थे। जुलूस में बड़ी संख्या में समाज के बुजुर्ग युवा व बच्चे शामिल थे। जो जुलूस के आगे पीछे चल रहे थे।
पैगंबर हजरत मोहम्मद साहब की जयंती पर मुस्लिम बंधुओं ने जुलूस निकालकर एकता व भाईचारा का संदेश दिया। जगह-जगह लंगर भी बांटे गए। चौक-चौराहों व मुख्य मार्गों पर रंग-बिरंगी झंडियां लहरा रही थी। नमाज अदा करने के बाद एक-दूसरे को ईद मिलादुन्नबी की बधाई दी। इसी तरह बांकीमोंगरा, कुसमुंडा, दीपका, कटघोरा, बालको, जमनीपाली, दर्री में भी मुस्लिम समुदाय के लोगों ने ईद की खुशियां मनाई। दिनभर एक-दूसरे को बधाईयां देते रहे। बुधवार की शाम युवाओं ने बाइक रैली निकाली थी। कटघोरा में निकले जुलूस में बड़ी संख्या में समाज के लोगों ने सहभागिता निभाई। जनप्रतिनिधियों ने भी समाज के लोगों को बधाई दी।
जुलूस से दिया एकता का संदेश, जगह-जगह बंटा लंगर
टीपीनगर क्रासिंग पर तीन ट्रैक
शारदा विहार व टीपीनगर क्रासिंग पर तीन रेलवे ट्रैक हैं। जिसमें से पहला सीएसईबी, दूसरा बालको, व तीसरा डीएसपीएम पावर प्लांट को जाता है। इस वजह से रेलवे क्रासिंग के दोनों फाटक के बीच ज्यादा जगह है। जिसके कारण गुरुवार को ट्रैक के बीच में फंसी चार पहिया वाहन को मालगाड़ी वाले ट्रैक से दूसरे ट्रैक की ओर हटाया गया। दूसरी दिक्कत यह है कि ऐन टीपीनगर चौक पर ही रेलवे क्रासिंग है। ट्रैक के समानांतर ही शहर की मुख्य सड़क पावर हाउस रोड है।
कोरबा : बंद क्रासिंग में ट्रैक पर जुलूस में शामिल लोग।
कोरबा : जुलूस में शामिल मुस्लिम समुदाय के लोग।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva bho_Deva